หุ้นสหรัฐฯปิดลบพอสมควร
ตลาดหุ้นสหรัฐฯปิดลบพอสมควรดัชนีหุ้นดาวโจนส์ ลดลง 90.24 จุดขณะที่ราคาน้ำมันดิ่งลงแรง เช่นกัน
22 มี.ค. 2556

ตลาดหุ้นสหรัฐฯปิดลบพอสมควรดัชนีหุ้นดาวโจนส์ ลดลง 90.24 จุดขณะที่ราคาน้ำมันดิ่งลงแรง เช่นกัน  ปัจจัยแห่งความกังวลต่อวิกฤตภาคธนาคารของไซปรัส ประกอบกับงานรายผลประกอบการอันอ่อนแอของบางบริษัทในวอลล์สตรีท ก็ฉุดให้ตลาดหุ้นสหรัฐฯวานนี้(21มี.ค.) ปิดลบพอสมควร       ดัชนีหุ้นดาวโจนส์ ลดลง 90.24 จุด (0.62 เปอร์เซ็นต์) ปิดที่ 14,421.49 จุด แนสแดค ลดลง 31.59 จุด (0.97 เปอร์เซ็นต์) ปิดที่ 3,222.60 จุด เอสแอนด์พี ลดลง 12.91 จุด (0.83 เปอร์เซ็นต์) ปิดที่ 1,545.80 จุด
ขณะที่ราคาน้ำมันดิ่งลงแรง หลังไซปรัส มุ่งหน้าสู่ภาวะผิดนัดชำระหนี้จากวิกฤตภาคธนาคาร       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 1.05 ดอลลาร์ ปิดที่ 92.45 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.25 ดอลลาร์ ปิดที่ 107.47 ดอลลาร์ต่อบาร์เรล